Kirsten Heiberg

Kirsten Heiberg (født 25. april 1907 i Kragerø, død 2. mars 1976 i Oslo) var en norskfødt tysk skuespiller og sanger, barnebarn av forfatter Gunnar Heiberg,Raimund Wolfert: «Fra Niels Henrik Abel til Willy Brandt», Berlin - med norske øyne (s. 35), Alvheim og Eide akademisk forlag, Laksevåg 2006, ISBN 82-90359-77-2 søster til skuespiller Else Heiberg og tante til skuespiller og komiker Lars Mjøen..

Hun hadde en større filmkarriere i Tyskland mellom 1938 og 1954. I tiden i Tyskland spilte hun i hele 14 filmer, de fleste av dem nazistiske propagandafilmer som ble forbudt av de allierte etter krigen. Heiberg ble imidlertid ikke straffeforfulgt under landssvikoppgjøret for sin karriere i Tyskland fordi hun var tysk statsborger.BJØRN-ERIK HANSSEN:  Nazisten på Trøndelag Teater  Adresseavisen, 8. april 2009. Hun var gift med Franz Grothe, som var medlem av det nasjonalsosialistiske partiet NSDAP. Forfatter av biografien om Kirsten Heiberg, Bjørn-Erik Hanssen, mener Heiberg ikke var så uskyldig som hun fremstilte seg selv etter krigen.Klassekampen 28. oktober 2014, s.29.

 Biografi 
Heiberg vokste opp i et borgerlig hjem i Kragerø og Kongsberg, og fikk utdannelse både i Lausanne, Dijon og Paris. Senere studerte hun engelsk i Oxford i England.

Hun debuterte ved Den Nationale Scene 1929 og var i 1930-årene ved Carl Johan Teatret og Scala Revyteater i Oslo. Etter gjestespill i revyoperetten «Pam-Pam» på Theater an der Wien i 1937 fikk hun en karriere i Tyskland både som filmskuespiller og plateartist. Hun ble en av tysk films store stjerner og Det tredje rikes femme fatale – den «nye Marlene Dietrich». I Wien traff hun komponisten Franz Grothe. De giftet seg i Oslo i 1938 og flyttet til Berlin. Heiberg hevdet etter krigen at hun fikk to års forbud mot å opptre i tysk film fordi hun vegret seg for å melde seg inn i NSDAP. Ingen kilder i tyske arkiver underbygger en slik påstand, og Heiberg står på lønningslistene til tysk filmindustri i alle år fra hun fikk sitt medlemskap i Filmkammer i april 1940, inntil 1945.

De fleste av de 13 filmene hun spilte inn i Tyskland 1938-45, var i genren detektiv- og agentfilmer med innslag av sanger, stort sett skrevet av ektefellen, slager-komponisten Grothe. Heibergs stjernestatus var svært innbringende; opp til 20 000 Mark fikk hun for en rolle, på en tid da en universitetsprofessor fikk rundt 12 000 Mark i årslønn.Raimund Wolfert: «Fra Niels Henrik Abel til Willy Brandt», Berlin - med norske øyne (s. 35) 

Tilbake i Norge etter krigen fikk hun store vanskeligheter med å få roller på grunn av sitt opphold i Tyskland under krigen. I Tyskland spilte hun inn fire filmer etter krigen (se filmografi). I Trondheim fikk hun engasjement og viste stor allsidighet på Trøndelag Teater 1952–60, i operette, komedie og seriøs klassisk og moderne dramatikk. Hun opptrådte senere kun sporadisk på Oslo-scener i 1960- og 70-årene.

15. august 2008 var det urpremiere på forestillingen Glamour for Goebbels på Haugesund Teater i samband med filmfestivalen. Elsa Aanensen spilte Kirsten Heiberg. Øyvind Osmo Eriksen var instruktør for forestillingen og Halvor Lillesund pianist. 14. mai 2009 ble stykket satt opp på Det Åpne Teater i Oslo.

Filmbiter og musikk var integrert i stykket. Det var tatt opp film med Aanensen som Kirsten Heiberg, men ingen klipp fra hennes gamle filmer ble anvendt. Glamour for Goebbels handlet mest om Heibergs tid i Berlin, da hennes glamorøse liv var på topp.

I november 2014 utkom Bjørn-Erik Hanssens biografi Glamour for Goebbels på Aschehoug Forlag.Hevder norsk skuespillerinne støttet nazismen, nrk.no, 11. november 2014

 Filmografi og diskografi 
 Filmografi 
 1934 – Sangen om Rondane ...Greta
 1934 – Syndere i sommersol ...Evelyn
 1935 – Du har lovet mig en kone! ...Vivi Linder
 1936 – Han, hon och pengarna 
 1937 – Ryska snuvan 
 1937 – O, en så'n natt! 
 1938 – Napoleon ist an allem schuld
 1938 – Frauen für Golden Hill / 
 1939 – Der Trichter. (Nr. III) (stemme)
 1939 – La casa lontana
 1939 – Der singende Tor/aka Mord um Mitternacht,  ital. Title: La casa lontana
 1939 – Alarm auf Station III 
 1940 – Achtung! Feind hört mit! 
 1940 – Falschmünzer 
 1943 – Liebespremiere  
 1943 – Titanic
 1943 – Die goldene Spinne
 1944: Philharmoniker 
 1944: Die schwarze Robe
 1945: Rätsel der Nacht 
 1945: Eines Tages
 1949: Amico 
 1949: Hafenmelodie 
 1950: Furioso / aka. Opfergang des Herzens
 1954: Bei Dir war es immer so schön 
 1966: Broder Gabrielsen  ...fallen kvinne Diskografi 
 Dixiana – innspilt i Stockholm for Odeon august 1932. Ikke utgitt!
 Är det sån´t man kallar kärlek – som over
 Min cigarett og jeg  – Scalarevyen "Vi har den ære". Innspilt i Oslo for His Master´s Voice 1935
 Vi selv og våre hjem – som over
 Abends am Klavier, 1937 (Duett med Fritz Spielmann )
 Unsichtbare Tränen, 1937
 Wie der Schnee vom vergangenen Jahr, 1937
 Frag nicht nach der Vergangenheit, 1937
 Warum hat der Napoleon, 1938
 Ich bin wie ich bin, 1938
 Schließ deine Augen und träume
 Zeig der Welt nicht dein Herz,1938
 Auf den Flügeln bunter Träume, 1938
 Ganz leise, 1938
 Mein lieber Freund, sie sind heut eingeladen, 1939
 Ja und nein, 1939
 Für eine Stunde Leidenschaft, 1942
 Serenade vom Rattenfänger, 1942
 Komm, Zauber der Nacht, 1943
 Ich bin heut frei, meine Herren, 1943 
 Mein Herz liegt gefangen in deiner Hand, 1943
 Ich steh' allein', 1945
 Es bleibt doch unter uns, 1945 
 Didi Song (= Halunkenpostille), 1949
 Das Lied von den ausfahrenden Schiffen, 1949
 Die Moritat vom verlorenen Sohn, 1949
 Valse bleue in Moll, 1950
 Komm, Zigeuner nimm die Geige, 1950
 So oder so ist das Leben, 1954

 Referanser 

 Eksterne lenker 

 Kirsten Heiberg i Scenewebarkivet
Forfatter Bjørn-Erik Hanssens nettside om Kirsten Heiberg.
 Artikkel om Kirsten Heiberg i Aftenposten
 Liebespremiere - 1943 - Youtube

Kategori:Norske skuespillere
Kategori:Norske sangere
Kategori:Skuespillere ved Trøndelag Teater
Kategori:Personer fra Kragerø kommune
Kategori:Skuespillere ved Den Nationale Scene
Kategori:Tyskere fra andre verdenskrig
Kategori:Norske migranter til Tyskland
Kategori:Tyske migranter til Norge